પૂ.બાપાના સ્થાપનમાં દોઢ દિવસ, ત્રણ દિવસ, પાંચ દિવસ, સાત દિવસ અને 10 દિવસ સુધી સ્થાપન કરી શકાય છે અને તેની વિસર્જન યાત્રા કરી તેમને જળમાં પધરાવવામાં આવે છે. આજના સમયમાં પ્રદૂષણને ધ્યાનમાં રાખી અને જો પાણીમાં ગણપતિજીને ન પધરાવવા હોય તો સ્ફટીકના ગણપતિ, મંગળના ગણપતિ પણ પધરાવી તેમનું સ્થાપન અને પૂજન કરી શકાય છે. ત્રણ, પાંચ, સાતમો કે દશમાં દિવસે તેને ઘરના પાણીમાં વિસર્જન કરવામાં આવે છે. ગણેશ ચતુર્થીને કોંકણી પણ કહેવામાં આવે છે. મહારાષ્ટ્ર, કર્ણાટક, ગોવા, તેલંગાણા, છતીસગઢ અને વિદેશોમાં અમેરિકા અને લંડન જેવા દેશોમાં પણ આ તહેવાર ધામધૂમથી દસ દિવસ માટે ઉજવવામાં આવે છે. જેનું મહત્વ વેદ પુરાણોમાં, પૂરા તત્વોમાં પણ ગણેશજીની લોકપ્રિયતા જોવા મળે છે. બૌધ, જૈન ધર્મના મંદિરોમાં અને ગુફાઓમાં આજે પણ કરવામાં આવેલી કોતરણીઓમાં ગણેશજીની મૂર્તિને વધુ પ્રાધાન્ય આપવામાં આવ્યું છે.